18 идым

18 идым (18 сентябрь) — григориан кечышот почеш идалыкын 261-ше (кужемдыме ийлаште — 262-шо) кечыже. Идалык пытыме марте 104 кече кодеш.

 Пайрем да памятный дате-влак 
 25px Колышо мотоциклист-влакым шарныме кече
 25px Вӱдын качествыжым эскерыме тӱнямбал кече. 
  — Калыкле сем кече.

 Лӱмгече 
Идым тылзын латкандашымше кечынже шке лӱмгечыштым Глеб, Елизавета, Захар, Раиса да Максим-влак палемдат. 

 Событий-влак 
Тугак ончо: :Категорий:Идым тылзын 18 кечысе событий-влак
 1810 — Чили элын Испаний деч кораҥмыже нерген увертарыме. Тудо шке суверенитетшым налын.
 1947 — Америкыште Рӱдӧ разведке кучемым почмо. Тудым ЦРУ маныт.
 1991 — Украинын тистыжым пенгыдемдыме.

 Шочыныт 
Тугак ончо: :Категорий:Идым тылзын 18 кечынже шочшо-влак
 1901 — Димитрий Орай, марий серызе, журналист, СССР Серызе-влак ушемын йыжъеҥже (1939), 1941–1945 ийласе Кугу Ачамланде сарын участникше.
 1949 — Алевтина Ильинична Бердинская, тӱвыра пашаеҥ. Шернур посёлкышто шочын. 1997-ше ийыште тудо Республикысе йоча книгапӧрт секретариатын вуйлатышыжлан шогалын. Алевтина Ильинична мыланна ятыр марий муро сем автор семынат палыме. Тудын мурыжо-влакым эфирыштына Татьяна Денисова, Эльвира Трифонова да молат йоҥгалтарат. 
 1952 — Геннадий Александрович Мальгин, тӱвыра да мер пашаеҥ, Татарстан республикын сулло тӱвыра пашаеҥже. Татарстан кундемыште шочын-кушкын. Паша корныжо Менделеевск кундемысе Элнет тӱвыра пӧрт дене кылдалтын. Тыште тудо «Элнет» лӱман ансамбльым чумырен. Суапле пашажым палемдыде кодымо огыл: ятыр чап танык дене палемдалтын.  
 1960 — Валерий Александрович Чеботкин, сӱретче, Марий Эл кугыжаныш премийын лауреатше. Йошкар-Олаште шочын. Паша корныжо М. Шкетан лӱмеш Марий калыкле драме театрыште тӱҥалын.Йошкар-Оласе художественный училищыште туныктышылан пашам ышташ тӱҥалын – 5 ий вуйлатышыжланат тыршен. Уста сӱретчын пашаже-влак Нью-Йоркышто, Прагыште, Парижыште да моло олаласе ончерлаштат лийыныт.
 1956 — Иван Михайлович Стрельников, мыскараче, мер пашаеҥ, «Марий ушемын» йыжъеҥже. Шкеже тудо У Роҥго кундем Кӱрсола гыч, но кызыт У Роҥго кугыялыште ила. Иван Михайлович тӱвыра тӱняштат кугу пагалымашым сулен шуктен.
 1979 — Пушкина, Наталья Васильевна, радиовӱдышӧ, сценарист, режиссёр, мурызо, мер пашаеҥ, «Марий Эл Радио»-н тӱн редакторжо (2005–2015), Марий Эл Республикысе Олык Ипай лӱмеш Кугыжаныш самырыктукым премийын лауреатше (2006), Марий Мер Каҥаш-ын йыжъеҥже (2008) ий гыч, Марий Элысе «Республикысе Марий тӱвыра рӱдер»-ын директоржо (2015 ий гыч), Марий Эл Республикын шымше созыв Кугыжаныш Погынжын депутатше (2019 ий гыч), Марий Эл Республикысе тӱвыран сулло пашаеҥже (2020). 

 Коленыт 
Тугак ончо: :Категорий:Идым тылзын 18 кечынже колышо-влак

 Калык пале 
 Елизавета да Захарий-влакын пайремышт. Ожно тиде кечын ӱдыр-влак ончыкылык пӱрымашышт нерген мужедыныт. Куэ выньык дене пöрт гыч чыла черым да осалым ӱштын луктыныт. Тиде кечын шочшым нимогай осал вий сеҥен ок керт, манын ӱшаненыт. 

Категорий:18 идым